Zmluva o dielo

**číslo:**

uzatvorená podľa § 631 anasl. Občianskeho zákonníka, zákon č. 40/1964 Zb.

v znení neskorších predpisov (ďalej aj ako „zmluva“)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Článok 1**

**Zmluvné strany**

**1.1 Objednávateľ** : **Miestna knižnica Petržalka ,Kutlíkova 17, 85102 Bratislava**

Štatutárny zástupca : PhDr.Katarína Bergerová

bankové spojenie : Prima Banka, a.s.

Iban: : SK 32 5600 0000 0018 0075 3005

IČO : 00260355

DIČ : 2020845145

 (ďalej ako**„objednávateľ**“)

a

**1.2** **Zhotoviteľ** :

sídlo firmy :

Bankové spojenie :

IBAN. :

IČO :

IČ DPH :

(objednávateľ a zhotoviteľ spoločne v texte zmluvy tiež ako „**zmluvné strany**“)

**Článok 2**

**Predmet zmluvy**

**2.1** Predmetom tejto zmluvy je záväzok zhotoviteľa vykonať pre objednávateľa na vlastné nebezpečenstvo a vlastné náklady dielo podľa tejto zmluvy.

**2.2** Pre účely tejto zmluvy vymedzujú zmluvné strany dielo, ako **„Rekonštrukcia pobočky Miestnej knižnice Petržalka Haanova 37“** podľa prílohy č. 1(cenová ponuka) tejto zmluvy (ďalej aj ako „**dielo**“).Zhotoviteľ a objednávateľ si pred podpisom tejto zmluvy dôkladne preštudovali prílohu č. 1 k tejto zmluve, a s touto bez výhrad súhlasia.

**2.3** Zhotoviteľ sa zaväzuje zrealizovať v prípade písomnej požiadavky objednávateľa práce naviac, resp. redukciu prác (rozsahu diela) vyplývajúcu z rozhodnutia objednávateľa. Rozsah takýchto prác (vecná špecifikácia a cenová kalkulácia a časová špecifikácia) musí byť pred ich zahájením odsúhlasený zmluvnými stranami vo forme písomného dodatku k tejto zmluve. Objednávateľ sa zaväzuje uhradiť zhotoviteľovi takéto naviac práce uvedené v písomnom dodatku k tejto zmluve v súlade s podmienkami uvedenými v tejto zmluve a v predmetnom písomnom dodatku. Objednávateľ sa zaväzuje z titulu naviac prác akceptovať úpravu termínu ukončenia diela v súlade s podmienkami uvedenými v predmetnom písomnom dodatku k tejto zmluve. V prípade, ak zhotoviteľ realizuje práce naviac v rozpore s touto zmluvou, nevzniká mu nárok na zaplatenie takýchto prác a materiálu a platí dohoda zmluvných strán o tom, že tieto práce a materiál poskytol zhotoviteľ objednávateľovi bezodplatne.

V prípade redukcie (vylúčenia) niektorej časti diela objednávateľom, cena diela sa automaticky upravuje a znižuje o cenu vylúčenej časti diela (nerealizovaných merných jednotiek).

**2.4**  Zhotoviteľ potvrdzuje, že sa v plnom rozsahu zoznámil s rozsahom a povahou diela, že sú mu známe technické podmienky na realizáciu prác (diela), a správne vyhodnotil a ocenil všetky práce trvalého či dočasného charakteru, ktoré sú nevyhnutné pre riadne splnenie tejto zmluvy a zhotovenie diela, a že pri stanovení ceny uvedenej v Článku 4, bod 4.1 tejto zmluvy:

a) sa detailne oboznámil s rozsahom diela v súlade s touto zmluvou, ako aj preveril miestne podmienky na stavenisku (mieste realizácie diela),

b) zahrnul všetky technické a dodacie podmienky do kalkulácie cien v rozsahu uvedenom v tejto zmluve,

c) zahrnul do zmluvnej ceny diela všetky práce, materiál a zariadenia a všetky iné náklady potrebné na vykonanie diela v súlade s touto zmluvou,

d) v dohodnutých zmluvných podmienkach uplatnil všetky svoje požiadavky na objednávateľa*,* známe ku dňu uzatvorenia tejto zmluvy a týkajúce sa diela.

Ak sa pri vykonávaní diela zistí, že na riadne dokončenie diela sú potrebné ďalšie práce a/alebo materiál, ktoré neboli zahrnuté do tejto zmluvy alebo rozpočtu (ak bol vyhotovený) a ktoré zhotoviteľ pri podpise tejto zmluvy nemohol vôbec predvídať, alebo ktorých potrebu nebolo možné vôbec zistiť pri preverovaní miestnych podmienok na mieste realizácie diela (stavenisku) bez zásahu do konštrukcie stavby na ktorej sa dielo má vykonať alebo bez zásahov do iných konštrukcií (ďalej len „**dodatočné práce**“), je zhotoviteľ povinný vyžiadať si písomný súhlas objednávateľa na ich uskutočnenie (použitie). Takýto súhlas bude mať podobu písomného dodatku k tejto zmluve, v ktorom sa zmluvné strany dohodnú na zmene rozsahu diela a na zmene ceny diela a na lehotách (termínoch) plnenia diela. Ak sa v dôsledku dodatočných prác zvýši celková cena diela, je objednávateľ oprávnený od tejto zmluvy odstúpiť. V tomto prípade je objednávateľ povinný nahradiť zhotoviteľovi časť ceny zodpovedajúcu rozsahu už čiastočného vykonaného diela. V prípade, ak zhotoviteľ realizuje dodatočné práce a/alebo akékoľvek iné práce v rozpore s touto zmluvou, nevzniká mu nárok na zaplatenie takýchto dodatočných prác a/alebo materiálu a/alebo akýchkoľvek iných prác a platí dohoda zmluvných strán o tom, že tieto dodatočné práce a/alebo  materiál a/alebo akékoľvek iné práce poskytol zhotoviteľ objednávateľovi bezodplatne. Zhotoviteľ je zároveň povinný v prípade výzvy objednávateľa dodatočné práce a/alebo akékoľvek iné práce realizované v rozpore s touto zmluvou odstrániť na svoje náklady a dielo uviesť do súladu s touto zmluvou.

# Článok 3

**Lehota plnenia**

**3.1** Termín začatia prác na diele: 2.9.2019

**3.2**  Termín ukončenia diela a odovzdanie diela: do 4.10.2019

**3.3** Zhotoviteľ je povinný dodržať vyššie uvedené termíny.

**3.4** Zmluvné strany sa dohodli, že zhotoviteľ nie je v omeškaní s lehotou (termínom) v zmysle bodu 3.1 tohto Článku zmluvy po dobu, po ktorú nemohol svoju povinnosť súvisiacu s realizáciou diela podľa tejto zmluvy plniť následkom okolností vzniknutých na strane objednávateľa, alebo z titulu vyššej moci. V tomto prípade sa lehota (termín) uvedená v bode 3.1 tohto Článku zmluvy predlžuje o túto dobu omeškania. Doba, po ktorú nemohol zhotoviteľ plniť svoju povinnosť súvisiacu s realizáciou diela podľa tejto zmluvy bude evidovaná v písomnej forme a podpísaná objednávateľom a zástupcom vlastníkov bytov z príslušného vchodu domu. Objednávateľ je oprávnený odstúpiť od tejto zmluvy v prípade porušenia povinnosti zhotoviteľa dodržať termín začatia prác na diele, a to aj v prípade, ak to bolo zapríčinené vyššou mocou.

**Článok 4**

**Cena diela a platobné podmienky**

**4.1** Cena za zhotovenie celého diela v rozsahu podľa tejto zmluvy a jej prílohy je stanovená dohodou zmluvných strán vo výške:

 **.- EUR / zhotoviteľ je platca DPH/** (slovom: euro )

Po podpísaní zmluvy o dielo sa objednávateľ dohodol so zhotoviteľom na nasledovných platobných podmienkach :

 Splatnosť faktúry je 30 dní.

**4.2** V cene diela sú zahrnuté všetky náklady na realizáciu diela v rozsahu podľa Článku 2, bod 2.2 tejto zmluvy resp. jej príloh. Cena diela je stanovená ako konečná a neprekročiteľná pre rozsah diela určený v Článku 2, bod 2.2 tejto zmluvy resp. v jej prílohách, pričom pokrýva všetky náklady, zmluvné záväzky, všetky náležitosti, materiál a veci nevyhnutné k riadnemu vykonaniu a odovzdaniu diela.

**4.3** Cena diela je splatná na základe konečnej faktúry vystavenej zhotoviteľom. Lehota splatnosti konečnej faktúry je 30 (tridsať) dní odo dňa jej doručenia objednávateľovi na jeho adresu v spojení s ustanovením bodu 4.6 a bodu 4.7 tohto Článku zmluvy. Konečnú Faktúru na cenu diela vystaví zhotoviteľ po protokolárnom odovzdaní a prevzatí diela bez vád a nedorobkov v súlade s touto zmluvou.

**4.4** Faktúra musí obsahovať všetky zákonné náležitosti, a to najmä:

* 1. označenie zhotoviteľa a objednávateľa, sídla spoločností, ich IČO, DIČ,
	2. číslo zmluvy o dielo,
	3. číslo faktúry, dátum vystavenia faktúry, dátum splatnosti, dátum zdaniteľného plnenia,
	4. označenie peňažného ústavu a číslo účtu na ktorý sa má platiť,
	5. účel platby, ako príloha – protokol o odovzdaní diela
	6. fakturovaná čiastka (bez DPH, vypočítaná DPH a cena vrátane DPH),
	7. faktúra opečiatkovaná zhotoviteľom s podpisom oprávnenej osoby zhotoviteľa,
	8. vo faktúre bude špecifikované dielo alebo ucelená časť diela, ku ktorému sa faktúra vzťahuje, alebo odvolávka na prílohu k faktúre.

**4.5** Ak faktúra bude obsahovať nesprávne vecné alebo číselné údaje alebo nesprávne alebo neúplné náležitosti požadované pre faktúru ako daňový doklad, objednávateľ je oprávnený ju do termínu jej splatnosti vrátiť zhotoviteľovi. Zhotoviteľ je povinný takúto faktúru podľa charakteru nedostatkov buď opraviť alebo namiesto nej vystaviť novú. U takto opravenej, resp. novej faktúry plynie nová lehota splatnosti od jej doručenia objednávateľovi.

**4.6** Nárok na vystavenie konečnej faktúry vzniká zhotoviteľovi po protokolárnom odovzdaní a prevzatí diela bez vád a nedorobkov. Nárok na zaplatenie ceny diela vzniká zhotoviteľovi po protokolárnom odovzdaní a prevzatí diela bez vád a nedorobkov. Cena diela je splatná po protokolárnom odovzdaní a prevzatí diela bez vád a nedorobkov.

**4.7** Zmluvné strany sa dohodli, že zhotoviteľovi vzniká právo na zaplatenie ceny diela v rozsahu, v akom bolo dielo bez vád a nedorobkov zhotoviteľom skutočne zrealizované.

# Článok 5

# Odovzdanie diela

**5.1** Zhotoviteľ sa zaväzuje, že pre objednávateľa zrealizuje dielo v rozsahu a kvalite podľa ustanovení tejto zmluvy a jej príloh, ako aj v kvalite podľa právnych a technických predpisov a noriem SR, ktoré možno na realizáciu diela a dielo aplikovať.

**5.2** Zmluvné strany sa dohodli, že riadne zhotovené dielo je odovzdané jeho protokolárnym odovzdaním objednávateľovi. Objednávateľ je povinný riadne (bez vád a nedorobkov) zhotovené dielo od zhotoviteľa prevziať a podľa ustanovení a za podmienok Článku 4 tejto zmluvy zaplatiť zhotoviteľovi dohodnutú cenu diela. Oboma zmluvnými stranami podpísaný protokol o odovzdaní v ktorom objednávateľ vyhlási, že dielo preberá bude dokladom o zhotovení a odovzdaní diela.

**5.3**  Objednávateľ je oprávnený protokol o odovzdaní diela nepodpísať a dielo odmietnuť prevziať v prípade, že dielo bude vykazovať chyby, vady alebo nedorobky. Dôvod nepodpísania protokolu o odovzdaní diela oznámi zhotoviteľovi písomne so špecifikáciou chýb, vád alebo nedorobkova/alebo sa uvedú v protokole o odovzdaní diela s tým, že objednávateľ vyhlási, že dielo nepreberá.

**5.4** Vady a nedorobky diela spísané v protokole o odovzdaní diela a/alebo uvedené v písomnom oznámení sa zhotoviteľ zaväzuje a je povinný bezplatne odstrániť v primeranej lehote podľa ich závažnosti, najneskôr však v lehote 15 (pätnástich) dní od podpisu protokolu o odovzdaní diela a/alebo od doručenia oznámenia - písomnej špecifikácie chýb, vád alebo nedorobkov zhotoviteľovi podľa bodu 5.3 tohto Článku.

**5.5** Všetky práce a dodávky (dielo) sa budú realizovať za plného užívania bytového domu. Zhotoviteľ bude realizovať – zhotovovať dielo v súlade so všeobecnými technickými požiadavkami na výstavbu a príslušné práce, príslušnými právnymi a technickými normami SR. Zhotoviteľ sa zaväzuje a je povinný dodržať technologické postupy prác výrobcov a dodávateľov jednotlivých systémov resp. súčastí diela.

**5.6** Zhotoviteľ najneskôr ku dňu začatia odovzdávacieho konania je povinný odovzdať objednávateľovi všetky atesty, vyhlásenia o zhode a certifikáty resp. iné dokumenty (vrátane dokladov o potrebných a/alebo predpísaných skúškach podľa bodu 5.7 tohto Článku) ktoré sa na dielo vzťahujú a ktoré boli resp. musia byť vydané v zmysle právneho poriadku SR, a to v slovenskom jazyku, doklad o uložení stavebného odpadu a ním potvrdenú  projektovú dokumentáciu, dopracovanú podľa skutočného vyhotovenia. V prípade neodovzdania všetkých dokladov podľa tohto bodu zmluvy objednávateľovi zo strany zhotoviteľa sa má za to, že dielo má vady.

**5.7** Zhotoviteľ sa zaväzuje vykonať na diele všetky potrebné a/alebo predpísané skúšky a revízie v zmysle platných technický a právnych noriem Slovenskej republiky a v prípade ich nedostatku po odstránení nedostatkov diela tieto vykonať opakovane.

**Článok 6**

# Spolupôsobenie zmluvných strán

**6.1** Zhotoviteľ je povinný v objekte podľa Článku 2 tejto zmluvy zachovávať čistotu a poriadok, denne odstraňovať na svoje náklady odpady a nečistoty, ktoré vznikli jeho činnosťou pri realizácii diela.

**6.2** Objednávateľ sa zaväzuje v nevyhnutnej miere spolupracovať so zhotoviteľom pri riešení problémov pred a počas realizácie diela.

**6.3** Práce nad rámec tejto zmluvy budú vopred písomne dohodnuté, na základe čoho sa vypracuje písomný dodatok s vecnou špecifikáciou a kalkuláciou. Dodatok bude vypracovaný a  podpísaný zmluvnými stranami pred začatím výkonu takýchto prác na diele.

**6.4** Zhotoviteľ zodpovedá za vykonané práce a nezabudované materiály (vrátane škôd a krádeží materiálu) od začatia prác na diele až do dňa podpisu protokolu o odovzdaní diela. Nebezpečenstvo škody na diele prechádza na objednávateľa momentom protokolárneho prevzatia diela v súlade s touto zmluvou. Zhotoviteľ znáša nebezpečenstvo škody na diele až do jeho protokolárneho odovzdania objednávateľovi.

**6.5** Zhotoviteľ je povinný riadne vyznačiť pracovisko, aby nemohlo prísť k nevhodným zásahom tretích

 osôb.

**6.6** Zhotoviteľ zodpovedá za škody, ktoré spôsobí svojou činnosťou a/alebo nečinnosťou vlastníkom bytov a/alebo nebytových priestorov domu a/alebo ktorú spôsobí tretím osobám. Zhotoviteľ je povinný ich odstrániť a/alebo nahradiť bezodkladne po vyzvaní objednávateľom.

**6.7** Objednávateľ odovzdá stavenisko (miesto realizácie diela) zhotoviteľovi písomne protokolom o odovzdaní a prevzatí staveniska. Zhotoviteľ je povinný na stavenisku (mieste realizácie diela) zmluvy zachovávať čistotu a poriadok, denne odstraňovať na svoje náklady odpady a nečistoty, ktoré vznikli jeho činnosťou pri realizácii diela. Stavenisko (miesto realizácie diela) je zhotoviteľ od objednávateľa povinný prevziať do 5 pracovných dní od výzvy objednávateľa. Zhotoviteľ si je vedomý toho, že dielo podľa tejto zmluvy bude realizovať v objekte domu na Vyšehradskej 27, za jeho plnej prevádzky.

**6.8** Nevyhnutné prevádzkové, sociálne a výrobné zariadenie staveniska (miesta realizácie diela) je povinný si zaobstarať zhotoviteľa na vlastné náklady. Stroje, zariadenie a materiál, ktoré boli súčasťou zariadenia staveniska miesta realizácie diela) sú majetkom zhotoviteľa ten je povinný ich odstrániť pri jeho vyprataní v lehote 10 (desiatich) dní odo dňa odovzdania diela v súlade s touto zmluvou, ak nie sú súčasťou plnenia predmetu tejto zmluvy. O odovzdaní staveniska spíšu zmluvné strany protokol.

**Článok 7**

**Záručná doba, iné**

* 1. Zhotoviteľ ručí a zodpovedá za to, že zhotovené dielo má v čase prevzatia a bude mať v záručnej dobe zmluvne dohodnuté vlastnosti, že zodpovedá a bude zodpovedať technologickým predpisom a platným právnym a technickým normám SR, a že nemá a nebude mať počas celej záručnej doby vady, ktoré by narušili, alebo znižovali hodnotu alebo schopnosť jeho používania k obvyklým alebo v zmluve dohodnutým účelom.
	2. Zhotoviteľ poskytuje objednávateľovi na celé dielo záruku. Záručná doba je 60 (šesťdesiat) mesiacov na celé dielo. Záručná doba na zabudované komponenty je podľa záručnej lehoty dodávateľa, najmenej 24( dvadsaťštyri) mesiacov.
	3. Záručná doba začína plynúť dňom prevzatia celého diela objednávateľom. Počas záručnej doby má objednávateľ právo požadovať a zhotoviteľ povinnosť do 15 (pätnásť) dní od písomného oznámenia reklamácie reklamované vady bezodplatne odstrániť. Záruka sa nevzťahuje na mechanické poškodenie a na vady vzniknuté nesprávnym užívaním alebo umiestnením diela.

**7.3** Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou oprávnenému zástupcovi zhotoviteľa.

**7.4** Objednávateľ je povinný umožniť zhotoviteľovi prístup do priestoru alebo miestnosti, pokiaľ je to potrebné pre riadne odstránenie vady diela. Pokiaľ odstránenie vady diela vyžaduje dielenskú opravu, objednávateľ sa zaväzuje umožniť zhotoviteľovi odviezť reklamovaný diel z miesta užívania na dobu nevyhnutnú pre vykonanie opravy.

**Článok 8**

**Práva a povinnosti zmluvných strán**

**8.1** Objednávateľ sa zaväzuje, že riade zhotovené dielo (bez vád a nedorobkov) prevezme a zaplatí cenu dohodnutú v tejto zmluve a za podmienok dohodnutých v tejto zmluve a poskytne zhotoviteľovi dohodnuté, nevyhnutne potrebné spolupôsobenie potrebné na splnenie jeho záväzku.

**Článok 9**

**Zmluvné pokuty a odstúpenie od zmluvy**

**9.1** Zhotoviteľ a objednávateľ sa dohodli na týchto zmluvných pokutách:

**a/** v prípade, že zhotoviteľ vlastným zavinením nedodrží zmluvne dohodnutý termín začatia prác na diele a/alebo termín ukončenia diela a odovzdanie diela, má objednávateľ právo odstúpiť od tejto zmluvy a právo na účtovanie zmluvnej pokuty vo výške 0,05% z ceny diela s DPH za každý, aj začatý deň omeškania a zhotoviteľ je povinný túto zmluvnú pokutu zaplatiť objednávateľovi v lehote 3 (troch) dní od vyzvania,

**b/** ak je zhotoviteľ v omeškaní s odstránením vád a nedorobkov počas záručnej doby, a/alebo je v omeškaní s odstránením vád a nedorobkov zistených pri preberacom konaní, je povinný zaplatiť zmluvnú pokutu vo výške 50 € za každý aj začatý deň omeškania až do ich odstránenia.

**9.2** Zaplatením zmluvných pokút nie sú dotknuté práva zmluvných strán na náhradu škody vzniknutú porušením povinnosti, na porušenie ktorej sa vzťahuje povinnosť zaplatiť zmluvnú pokutu.

* 1. Objednávateľ je oprávnený od tejto zmluvy odstúpiť v prípade, ak zhotoviteľ nedodrží zmluvne dohodnutý termín začatia prác na diele a/alebo termín ukončenia diela aleboak zhotoviteľ opakovane poruší akýkoľvek jeho záväzok a/alebo povinnosť podľa tejto zmluvy.
	2. Zánikom tejto zmluvy nie je dotknutý nárok na zaplatenie zmluvnej pokuty a nárok na náhradu prípadnej škody.

# Článok 10

# Záverečné ustanovenia

**10.1** Vzťahy neupravené touto zmluvou sa riadia príslušnými ustanoveniami Občianskeho zákonníka a súvisiacimi právnymi predpismi. Táto zmluva nadobúda platnosť a účinnosť dňom jej podpisu obidvomi zmluvnými stranami.

**10.2**  Akékoľvek ďalšie skutočnosti pozmeňujúce alebo doplňujúce túto zmluvu zaväzujú zmluvné strany len vtedy, ak budú potvrdené písomne dodatkom k tejto zmluve. Meniť alebo dopĺňať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

**10.3** Zmluvné strany sa dohodli riešiť vzájomné spory predovšetkým mimosúdnou cestou. V prípade nemožnosti mimosúdneho riešenia bude vo všetkých sporoch, ktoré vyplynú z tejto zmluvy rozhodovať vecne a miestne príslušný súd na území SR.

**10.4** Táto zmluva je vyhotovená v 3 (troch) rovnopisoch, z ktorých obdrží 2 (dva) rovnopisy objednávateľ a 1 (jeden) rovnopis zhotoviteľ. V prípade, že sa akékoľvek ustanovenie tejto zmluvy stane neplatné alebo sa preukáže, že je neplatné, nemá to vplyv na platnosť zostávajúcich ustanovení tejto zmluvy a zmluvné strany vynaloženia všetko potrebné úsilie na konvalidáciu týchto ustanovení.

* 1. Zmluvné strany po prečítaní tejto zmluvy vyhlasujú, že súhlasia s jej obsahom, že táto zmluva bola vyhotovená na základe pravdivých údajov, ich pravej a slobodnej vôle a nebola dohodnutá v tiesni alebo za jednostranne nevýhodných podmienok, na dôkaz čoho pripájajú svoje podpisy.
	2. Prílohu č. 1 tejto zmluvy tvorí: cenová ponuka

V Bratislave, dňa: .......................... V Bratislave, dňa: ..........................

**Objednávateľ: Zhotoviteľ:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Miestna knižnica Petržalka**

**Kutlíkova 17**

**85102 Bratislava**

**PhDr.Katarína Bergerová –riaditeľka**